Katso ― uuden ilmapiirin rakentaminen
Olen innoissani siitä, että me, seurakuntamme ydinjoukko, -
saamme odottaa luottavaisina, että Jumala avaa uusia teitä vapauteen -
ja uusia täyteyden virtoja. Olen innoissani kaikesta tästä.
Minusta tuntuu, että tekin alatte innostua siitä.
Jes. 43:19 alkaa: "Katso!"
Se tarkoittaa: "Seisahdu ihmettelemään sitä" tai vain: "Vau!"
Kun näet tuon sanan Raamatussa, voit korvata sen sanalla 'vau!'
Puhun tänään yliluonnollisista vau-hetkistä tässä ajassa.
Selitän ajatustani kohta.
Raamattu sanoo: "Katso, minä teen uutta; nyt..."
Tämä on se hetki. "...nyt se puhkeaa taimelle, ettekö sitä huomaa?
Niin, minä teen tien korpeen, virrat erämaahan."
Tässä kerrotaan, mitä uutta Jumala tekee: teitä ja virtoja erämaahan.
Tiet johtavat ylös kohti Jumalan suunnitelmaa, -
virrat tuovat taivaan siunauksen alas.
Sana 'katso!' esiintyy Raamatussa usein.
Kuningas Jaakon käännöksessä se esiintyy 584 kertaa.
Aina, kun Jumala aikoi tehdä jotain, mikä saisi meidät hämmästymään, -
Raamatussa käytetään sanaa 'katso'.
Kun joku kohtasi enkelin, enkeli aloitti usein puheensa: "Katso!"
Sama toistuu aina uudestaan Jeesuksen palvelutyöhön asti -
ja siitäkin eteenpäin Pyhän Hengen ja alkuseurakunnan toiminnassa.
Sekä Vanha että Uusi testamentti ovat täynnä "Katso!"-kohtia.
Ne ovat täynnä ihmeellisiä tekoja.
Koen, että Jumala haluaa tehdä jotain sellaista tänä vuonna.
Mieti hetki Jumalan yliluonnollisten tekojen vaikutusta elämässäsi.
Raamattu sanoo: "Nyt se puhkeaa taimelle".
Hab. 1:5 "Katsokaa kansojen joukkoon, katselkaa ja kauhistukaa, -
sillä minä teen teidän päivinänne teon, -
jota ette uskoisi, jos siitä kerrottaisiin."
Pidän siitä, että usein kun Jumala toimi Uudessa testamentissa -
niin Pyhän Hengen kuin Jeesuksenkin kautta, -
ihmiset olivat siitä ihmeissään. He hämmästelivät ja jopa pelästyivät.
Se, mitä meillä on uskossamme Jeesukseen Kristukseen, -
on ihmeellistä. Meillä on valtavasti syytä pysähtyä ihmettelemään.
Usko on väkevä ja yliluonnollinen, eikä sitä tarvitse hävetä.
Aina, kun Jumala loi Raamatussa jotain uutta yliluonnollisesti, -
se oli katso-hetki.
Voin aloittaa itse luomisesta.
1. Moos. 1:1―2 "Alussa loi Jumala taivaan ja maan.
Ja maa oli autio ja tyhjä". Siellä ei siis ollut mitään.
Se, mitä Jumala loi, otti tuon tyhjyyden paikan.
Jae 31 "Ja Jumala katsoi kaikkea, mitä hän tehnyt oli, -
ja katso, se oli sangen hyvää. Ja tuli ehtoo, ja tuli aamu, kuudes päivä."
Ihailun hetki on mukana luomisessa.
Kun Jumala toi ensi kertaa maailmaan Pelastajan, -
joka syntyi neitsyestä, se oli uutta ja yliluonnollista.
Tähän kertomukseen liittyy paljon katso-hetkiä.
Matt. 1:20 "...katso, hänelle ilmestyi unessa Herran enkeli, joka sanoi: -
'Joosef, Daavidin poika, älä pelkää ottaa tykösi Mariaa, vaimoasi; -
sillä se, mikä hänessä on siinnyt, on Pyhästä Hengestä."
Jae 23 "Katso, neitsyt tulee raskaaksi ja synnyttää pojan, -
ja tälle on annettava nimi Immanuel".
Matt. 2:1 "...katso, tietäjiä tuli itäisiltä mailta Jerusalemiin".
Matt. 2:9 "ja katso, tähti, jonka he olivat itäisillä mailla nähneet, -
kulki heidän edellään, kunnes se tuli sen paikan päälle, jossa lapsi oli..."
Hillsong-seurakunta, tulemme kokemaan tuollaisia hetkiä, -
sillä kun Jumala luo jotain uutta yliluonnollisesti, se on katso-hetki.
Sellainen oli sekin, kun synnyit uudesti.
2. Kor. 5:17 "jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Minusta jokainen uusi päivä on tilaisuus saada kokea katso-hetki -
ja seisahtua hämmästelemään Jumalan tekoja.
Jakeen Valit. 3:32 mukaan Jumalan armo on uusi joka aamu.
Katso-hetket liittyvät siis luomiseen, Jeesuksen syntymään Pelastajana, -
siihen, kun pelastuit ja sinusta tuli uusi luomus sekä siihen, -
kun tulit synnintuntoon: "Katso, minä seison ovella ja kolkutan."
Ne liittyvät jopa lopun aikoihin.
Ilmestyskirjan luku 21, Raamatun viimeinen luku, jae 5: -
"Ja valtaistuimella istuva sanoi: 'Katso, uudeksi minä teen kaikki'."
Eikö olekin hieno loppu? "Katso, uudeksi minä teen kaikki".
Vanha testamentti loppuu: "etten minä tulisi ja löisi maata".
Uusi testamentti sen sijaan loppuu: -
"Herran Jeesuksen armo olkoon kaikkien kanssa." Tulee jotain uutta.
Herra siis sanoi jakeessa Ilm. 21:5 "Katso, uudeksi minä teen kaikki".
Hän jatkoi seuraavassa jakeessa: "Minä olen A ja O, alku ja loppu."
Näemme vau-hetket, joita tulemme kohtaamaan seurakuntana, -
nousevan esiin nyt, -
mutta ne saivat alkunsa jo aiemmin. Jakeessa Jes. 42:9 sanotaankin: -
"Katso, entiset ovat toteen käyneet, ja uusia minä ilmoitan; -
ennenkuin ne puhkeavat taimelle, annan minä teidän ne kuulla."
Herra toimii elämässäsi, näkyipä siitä merkkejä tai ei.
Kun Hänen tekonsa tulevat esiin, on aika ihmetellä niitä.
Jumala tietää ne jo ennen kuin ne puhkeavat taimelle.
Kun Egyptistä paenneet israelilaiset seisoivat Punaisenmeren rannalla -
ja Jumala käski Mooseksen liikkeelle, he eivät nähneet vastarantaa.
Kauniina päivänä horisontti on noin 38 kilometrin päässä.
Vastarannalle oli noin 45 kilometriä.
Se, ettei mitään näy, ei tarkoita, ettei mitään tapahtuisi.
Se ei ole ehkä vielä noussut esiin, mutta älä menetä uskoasi, -
sillä katso-hetket eivät ilmesty tyhjästä. Uskon, että niitä tapahtuu -
juuri nytkin ihmisten elämässä, perheissä, johtajissa, liikemiehissä -
ja seurakuntamme jäsenissä, vaikkemme näekään niitä vielä.
Jumala voi olla hiljaa, mutta Hän on aina läsnä ja tekee jotakin.
Mistä nuo hetket sitten tulevat?
Jotkin raamatunkohdat ovat traagisia, sillä ne kertovat ikuisen periaatteen -
kertoen ihmisistä, jotka kylvivät ja korjasivat vääriä asioita.
Saamme niittää sitä, mitä kylvämme. Se on iankaikkinen periaate.
Esim. Gal. 6:8 "Joka lihaansa kylvää, se lihasta turmeluksen niittää; -
mutta joka Henkeen kylvää, se Hen- gestä iankaikkisen elämän niittää."
Se, mitä elämässämme nousee esiin, riippuu täysin siitä, mitä kylvämme.
Muista siis, että voit rakentaa elämääsi vau-hetkiä -
asettamalla Jumalan valtakunnan etusijalle ja kunnioittamalla Häntä.
Jumala tekee jotain elämässäsi, älä epäile sitä, -
mutta se, mitä elämääsi kylvät, liittyy olennaisesti siihen, -
mitä voit odottaa niittäväsi.
Hepr. 12:15 on traaginen jae: -
"ja pitäkää huoli siitä, ettei kukaan jää osattomaksi Jumalan armosta, -
'ettei mikään katkeruuden juuri pääse kasvamaan ja tekemään häiriötä', -
ja monet sen kautta tule saastutetuiksi".
Raamatun mukaan Jumala tekee uutta, ja se puhkeaa esiin nyt, -
mutta valitettavasti monien elämässä puhkeaa esiin ongelmallisia asioita.
Esimerkiksi avioliitossa voi nousta esiin ikäviä asioita, -
jotka tuntuvat ilmestyvän tyhjästä, mutta eivät ne koskaan ilmesty.
Pinnan alla tapahtuu aina jotain, joka saa ne nousemaan esiin.
Sama pätee katkeruuden juureen. Se on juuri, joka tunkeutuu syvälle.
Mitä sellaista tapahtuu elämässäsi syvällä pinnan alla, -
joka saa aikaan oikeita asioita, yliluonnollisia vau-hetkiä, -
jolloin voit ihmetellä Jumalan hyvyyttä?
Jos uskot Jumalan tuovan elämääsi vau-hetkiä, panosta siihen, -
sillä periaate toimii niin hyvässä kuin pahassakin.
Jos hyvät asiat saavat juurtua meihin, Jumalan suunnitelma puhkeaa esiin.
Tämä on Herran sana teille: Uusia teitä ja uusia virtoja.
Uusia mahdollisuuksien teitä, uusia siunauksen virtoja.
Kiitos Jumalalle! Toinenkin vastaava raamatunkohta on traaginen, -
mutta käänteisenä periaate on voimallinen. Jaak. 1:14―15 -
"jokaista kiusaa hänen oma himonsa, joka häntä vetää ja houkuttelee; -
kun sitten himo on tullut raskaaksi, synnyttää se synnin, -
mutta kun synti on täytetty, synnyttää se kuoleman."
Tämä pätee myös Jumalan voimaan.
Armoa ei ansaita, mutta kylvämisen ja niittämisen periaate on ikuinen.
Älä luule, ettei mitään tapahdu, vaan jatka kylvämistä, -
koska kun asiat puhkeavat esiin, ne alkavat siitä, että haluat jotain.
Halu tulee sitten raskaaksi. Silloin sitä ei vielä voi nähdä.
Jeesus on hyvä esimerkki tästä. Jeesuskin oli näkymättömissä.
Hän syntyi Jumalasta, mutta silti Hän sikisi Marian kohtuun.
Tapaus oli selittämätön ja alkuvaiheessa myös näkymätön.
Maria ja Joosef saivat Sanan. Kaikki oli selittämätöntä ja näkymätöntä.
Jeesus syntyi Jumalasta, ja Hänen tulonsa ennustettiin.
Vanhan testamentin profeetat puhuivat jatkuvasti Messiaasta.
Lopulta Maria kantoi Jumalan Poikaa ja Jumalan suunnitelmaa.
Uskotaan siis siihen, että Jumala rakentaa meissä jotain -
ja että saamme juuri nyt kantaa sisällämme Jumalan suunnitelmaa.
Asioita sikiää rukoushuoneessa, ne syntyvät rukoushuoneessa, -
ne toteutuvat rukoushuoneessa ja niihin tulee elämää siellä.
Ollaan siis jatkossakin rukouksen ihmisiä. On ylimielistä kuvitella, -
että voisimme elää Jumalan siunauksessa ilman rukousta.
Kaikki tulee Häneltä ja Hänen armonsa, mutta rukous on tärkeää.
Jos kunnioitat Jumalaa ja asetat Hänet etusijalle aivan kaikessa, -
elämässäsi puhkeaa esiin upeita asioita. Bobbien ja minun elämä -
on esimerkki siitä, että Jumala tekee jatkuvasti yllättäviä asioita, -
mutta olemme palvelleet Jumalaa ja käyneet kirkossa kymmeniä vuosia.
Aloin seurata Jeesusta 5-vuotiaana, 17-vuotiaana otin sen vakavammin -
ja menin raamattukouluun, tein valintoja ja uhrauksia.
Kyse on Jumalasta, ei minusta, mutta asiat eivät ilmesty tyhjästä.
Jumala tietää ne ennen kuin ne puhkeavat esiin, -
ja seurakuntamme jäsenten ja johtajien parissa tapahtuu asioita, -
jotka ovat näkymättömiä ja joita ei voi selittää, mutta ne ovat Jumalasta.
Ne on lausuttu Hengen maailmassa, ja uskon, että ne puhkeavat esiin -
Jumalan valtakunnan edistämiseksi. Ole siis odottavalla mielellä.
Voit rukoillessasi saada Jumalalta uuden idean tai ajatuksen.
Sinun voi olla vaikea ymmärtää, miten ihmeessä se voi toteutua.
Taisi olla vuosi 1990.
Seurakuntamme oli muuttanut usein, ja olimme aika epätoivoisia.
Paikallisen ostoskeskuksen nimi on Castle Hill Towers.
Siellä on Piazza-niminen alue, jonne voi mennä syömään.
Piazzan lähellä oli vanha, tyhjä Baulkham Hillsin valtuustotalo.
Vuokrasimme sen dollarilla vuodessa ja olimme siellä 6 vuotta.
Se oli ihme, mutta se on toinen tarina. Se oli upeaa aikaa, -
mutta kaikki oli niin pientä verrattuna nykyiseen.
Istuin lentokoneessa ajatellen niitä näitä, kun sain Jumalalta ajatuksen.
Se oli vielä vauvamuodossa, mutta siihen liittyi kuusi haaraa.
Kutsuin ideaa nimellä Power Ministries International.
Siihen kuului raamattukoulu, -
joka oli tuolloin lähes olematon, -
tv-työ, jota ei vielä ollut olemassa, Hillsongin ylistysmusiikki, -
joka ei ollut kovin tunnettua. Laulakaa Herralle kirjoitettiin -
vasta pari vuotta myöhemmin. Siitä tuli suosittu ympäri maailman.
Lisäksi olivat resurssit, konferenssit ja johtajuus, kaikkiaan kuusi asiaa.
Lähes kaikki omaisuuteni oli yhdessä pahvilaatikossa -
kaapissa seurakuntarakennuksemme kellarissa. Siinä oli kaikki.
Se oli siemen. Se oli vielä tuolloin näkymätön -
ja sitä oli mahdoton selittää, mutta se oli lähtöisin Jumalasta.
Se oli vielä alkuvaiheessa. Katsokaa seurakuntaamme nyt.
Eikö Jumala olekin suuri? Älkää kuitenkaan katsoko minua, -
vaan katsokaa itseänne ja niitä asioita, joita Jumala antaa teille.
Vaikka ne ovat vielä vauva-asteella, niistä voi tulla jotain mahtavaa, -
kun ne puhkeavat esiin.
Älkää yllättykö, jos tänä vuonna elämässänne tapahtuu asioita, -
jotka lyövät teidät ällikällä ja saavat teidät vain ihmettelemään.
Tärkeä kysymys: Mitä sinussa on?
Ei tarvitse vastata. Sitä ei vielä näy, mutta se on syntynyt Jumalasta, -
ja Jumalan sana, Pyhä Henki tai ehkäpä profeetta on puhunut siitä.
Älä aliarvioi sitä, sillä tulee päivä, jolloin se puhkeaa esiin, -
sillä Jumala tietää sen jo etukäteen.
Hän sanoo kertovansa niistä meille nyt, ennen kuin ne puhkeavat esiin, -
ja nyt ne puhkeavat taimelle, niin kuin Jesajan kirjassa sanotaan.
Mitä siellä on? Mitä siellä oikein on? Kiitos Jumalalle!
Jätän teidät rauhaan. Olette upeita.
Mietinpä vain, mitä sinussa on.
Entäpä sinä siellä? Tiedän, että on epäkohteliasta osoittaa sormella.
Minkä uskot tapahtuvaksi? Mikä on vasta sikiämässä?
Ehkä et näe sitä vielä, ehkä se on horisontin takana, -
mutta vau! Seiso ja ihmettele!
Vau! Seiso ja ihmettele! Saat vielä hämmästyä!
Jumalalla on hyviä asioita sinulle!
Vau! Seisokaa ja ihmetelkää!
Tiedän, että näytän coolilta.
Tule hakemaan piposi, Jason Maze. Olet mahtava tyyppi.
Syntyipä sydämessäsi mitä tahansa, vaikka se olisi vasta unelma, -
tulee päivä, jolloin se puhkeaa esiin, ja kaikki hämmästelevät sitä.
Saat itsekin vain seistä ja ihmetellä. Se on tulossa! Se on tulossa!
Raamattu sanoo "Katso!" 584 kertaa, mutta siinä sanotaan vain kerran, -
mitä me oikein katsomme.
Katsomme Häntä. Usein ihmettelemme ja ihastelemme -
Hänen kättensä töitä, mutta muistetaan katsoa Häntä.
Meidän tulee katsoa Jeesusta. Seurakunnassa ja sinun elämässäsi -
pitää olla kyse Jeesuksesta ja Hänen katselemisestaan.
2. Kor. 3:18 "Mutta me kaikki, jotka peittämättömin kasvoin katselemme -
Herran kirkkautta kuin kuvastimesta, muutumme saman kuvan kaltaisiksi -
kirkkaudesta kirkkauteen, niinkuin muuttaa Herra, joka on Henki."
Muutumme sen kaltaisiksi, jota katsomme.
Jos katsomme Häntä, muutumme.
Mitä katsot? Muutut sen kaltaiseksi, jota katsot.
Jos huomiosi ei herpaannu, vaan katsot Hänen kasvojaan, -
saat kokea ihmetyksen hetkiä katsellessasi Häntä.
Jakeessa sanottiin, että muutumme kirkkaudesta kirkkauteen.
Juuri sellaista seikkailua Jeesuksen palveleminen on.
Menemme kirkkaudesta kirkkauteen, aina vain uudestaan.
Ja tuo seikkailu on täynnä vau-hetkiä. "Nyt se puhkeaa taimelle".
Puhumme yliluonnollisista vau-hetkistä, joita tapahtuu pian.
Mitä asioita sitten voit katsella? Mitä uusia asioita on?
Niin monet yrittävät täyttää sielussaan olevan tarpeen -
ja syvän kaipauksen monenlaisilla uusilla asioilla.
Uusilla kumppaneilla, työkavereilla, baareilla ja kokemuksilla, -
monenlaisilla uusilla asioilla, -
mutta jakeen Saarn. 1:9 mukaan auringon alla ei ole mitään uutta.
Siksi meidän tulee katsoa Häntä.
Muutos, yliluonnolliset hetket. Jumala saa elämässäsi -
puhkeamaan esiin asioita, jotka voi selittää vain siten, -
että Jumalan yliluonnollinen voima on totta. Pidetään katseemme Hänessä.
Pidetään katseemme auringon yläpuolella, ei maailman olosuhteissa.
Katsomme auringon tuolle puolen.
Tämä voi kuulostaa self help -elämäntaitokirjan motolta, -
mutta saavutat sen, minkä voit synnyttää ja mihin uskot.
Se voi kuulostaa positiivisen ajattelun mantralta, -
mutta ajattele sitä Jumalan lupausten valossa.
Todellisuudessa voimme synnyttää asioita, joihin uskomme, -
mutta moni asia tuntuu mahdottomalta.
Jumalan yliluonnolliset ja ihmetystä aiheuttavat asiat -
tuntuvat meistä usein mahdottomilta toteuttaa.
Älä pelkää nähdä tai synnyttää asioita, jotka ovat sinua itseäsi suurempia.
Voit nyt saattaa alulle asioita, jotka syntyvät tulevina päivinä.
Ne voivat saada aikaan ihmettelyn ja ihailun hetkiä, -
ja elämästäsi kirjoitetaan todistus, joka tuottaa Jumalalle kunniaa.
Ne saavat sinut itsesikin pudistamaan epäuskoisena päätäsi, -
ja saat vain ihmetellä Jumalasi hyvyyttä ja armoa.
Jos katselemme Häntä, muutumme.
Isä, kiitos voimastasi ja lupauksestasi. Kiitos, että olet uskollinen Sanallesi.
Kiitos, Herra, että saamme uskoa uusiin teihin kohti suunnitelmaasi.
Odotamme uusia virtoja, jotka tuovat meille siunauksen taivaasta.
Rukoilen, että kaikki seurakunnassa saavat kiinni tästä sanomasta -
ja saavat elää sen todeksi. Vielä yksi ajatus.
Uusilla teillä on sekä lähtökohta että päätepiste.
Lähdemme ja pääsemme perille.
Ja myös virroilla on lähde ja suu.
Ne virtaavat järveen, altaaseen tai usein mereen.
Haluan elää niin, että olen uusien teiden lähtöpisteessä, -
uusien mahdollisuuksien äärellä. En halua elää tien vieressä.
Haluan myös olla joen suulla, -
koska joki on täynnä Jumalan elämää, suunnitelmia ja siunauksia.
Rukoilen, että voimme sitoutua kylvämään oikeita asioita, -
jotta olisimme siellä, mistä Jumalan suunnitelmaan johtava tie alkaa -
ja oikeassa paikassa sen suhteen, mistä joki virtaa, -
jotta Jumalan lupaukset ja siunaus voisivat täyttää elämämme.
Ollaan sellaisessa paikassa, että Jumala voi täyttää tahtonsa.
Ja toivon, että seurakuntana katselemme Häntä ja muutumme.
Tulet sen kaltaisiksi, jota katselet. Loppuun pieni ajatus joesta.
Joella on lähde, kulkusuunta ja voima.
Hesekiel näki näyssä virran, jonka lähde oli temppelissä.
Se virtasi alaspäin, kuten virroilla yleensä on tapana.
Se virtasi suoraan alaspäin kohti Kuolleenmeren kuolleita vesiä.
Sillä oli sellainen voima, että kaikki, mitä se kosketti, heräsi eloon.
Haluan elää niin, että virtani lähde on Jeesus Kristus, -
virtani kulkee Jumalan lupauksen määrittämään suuntaan -
ja että sen voima on elämä, missä tahansa sitä onkaan.
Sydän ja sielu -illat ovat innostavaa aikaa seurakunnassamme.
Ne keräävät yhteen eri kampustemme vapaaehtoiset ja johtajat -
eli kaikki, joille Hillsong on koti. Tällä kertaa puhuimme näystä -
ja siitä, mitä Jumala haluaa tehdä sanaan "Katso!" liittyen.
Tuo sana tarkoittaa pysähtymistä Hänen tekojaan ihmettelemään.
Odota, että Jumala tekee asioita, joita voit vain hämmästellä.
Siunausta ja mahtavaa viikkoa! Kiitos, että katsoit ohjelman.
Haluan, että meistä tulee loistavia -
sanomaan: "Tule, tule Kristuksen luo."
Herra, siunaa seurakuntia. Anna uusia mahdollisuuksia.
Kuivuus muuttuu joeksi, ja ihmiset kulkevat Hengen voimassa.
Uskomme, että puhallat elämää seurakuntaasi kaikkialla maailmassa.
Antaudun kokonaan käyttöösi
Laulan nimeäsi, laulan sitä kovaa
Olet kaikki, mitä haluan nyt ja ainiaan
Herra, tässä olen, ojentaudun puoleesi
Antaudun kokonaan käyttöösi
Laulan nimeäsi, laulan sitä kovaa
Olet kaikki, mitä haluan nyt ja ainiaan
Herra, tässä olen
Tulee päivä, jolloin kohoan
Vihdoin näen sinut kasvokkain
Yhdessä taivaan kanssa kunnioitan Sinua -
ja kruunaan Sinut Herraksi ikuisiksi ajoiksi
Suomennos: Anni Lähteenmäki